Syngjum saman með Hörpu Þorvalds í Hannesarholti sunnudaginn 19. janúar 2020 kl. 14 . Hannesarholt hefur frá upphafi hlúð að sönghefð íslendinga og býður upp á klukkustundar fjöldasöng á tveggja vikna fresti í vetur , þar sem textar birtast á tjaldi , tónlistarmaður leikur með og stjórnar fjöldasöng . Allir taka undir með sínu nefi og börn frá frítt inní fylgd með fullorðnum . Harpa Þorvaldsdóttir söngkona og tónmenntakennari heldur utanum söngstundirnar í vetur eins og í fyrra og hefur leikinn . Hún er kórstjóri í Laugarnesskóla í Reykjavík og sér meðal annars um morgunsöng þar á hverjum morgni auk vikulegrar samsöngsstundar á Hrafnistu í Reykjavík . Söngurinn er henni mikið hjartans mál , sem sameinar kynslóðir , varðveitir tungumálið og hressir bætir og kætir . Opið í veitingastofum Hannesarholts frá 11.30 - 17